‘ক্ষমতায় এলে এবার দিল্লির ভাড়াটিয়ারাও পাবে এই পরিষেবা’ ফের ধমাকা কেজরির

নয়াদিল্লি: ভোটের (Vote) আগে একের পর এক চমক দিল্লি সরকারের (Delhi Government) । ফের ধমাকা আপ সুপ্রিমো কেজরিওয়ালের (Kejriwal)।

শনিবার কেজরি সাংবাদিক সম্মেলন করে জানিয়ে দেন, জল (Water) আর বিদ্যুতের অধিকার (Right to electricity) থেকে দিল্লিবাসীকে (Delhi) বঞ্চিত করা যাবে না। আর সে কারণেই স্থায়ী বাসিন্দারা নন, এবার দিল্লিতে যারা ভাড়া থাকেন, ভাড়াটিয়ারাও এবার বিনামূল্যে জল ও বিদ্যুৎ পরিষেবা পাবে।

আরও পড়ুন: “মদ্যপান করত…”, সঞ্জয় রায়ের ‘চরিত্র’ ফাঁস করলেন তাঁর দিদি

বিধানসভায় ভোটের আগে দিল্লিবাসীর মন টানতে একের পর ঘোষণা করে চলেছেন আপ সুপ্রিমো। এর আগে কেজরিওয়াল বার্ধক্য ভাতা, মহিলাদের প্রতি মাসে ২১০০ টাকা করে ভাতা, অটোচালকদের ১০ লক্ষ টাকার বিমা সহ একাধিক পরিষেবার কথা ঘোষণা করেছেন। এবার সেই তালিকায় ফের মাস্টারস্ট্রোক কেজরিওয়ালের।

উল্লেখ্য, আগামী ৫ ফেব্রুয়ারি দিল্লির ৭০টি আসনে বিধানসভা নির্বাচন। ইতিমধ্যে তার প্রস্তুতি শুরু হয়ে গিয়েছে। সাংবাদিক বৈঠক থেকে কেজরিওয়াল জানিয়েছেন। সারা দেশের বহু মানুষ ভাড়া বাড়িতে থাকে। আমি তাদের সঙ্গে কথা বলে দেখেছি, তাঁরা এখানে ভালো স্কুল ও হাসপাতালের সুবিধা পেলেও বিনামূল্যে বিদ্যুৎ ও জলের পরিষেবা পাচ্ছেন না। তাই আপ সরকার ফের ক্ষমতায় এলে ভাড়াটেরাও যাতে এই পরিষেবার আওতায় আসে তা আমরা নিশ্চিত করব। যদিও দিল্লির স্থায়ী বাসিন্দাদের বিনামূল্যে জল ও বিদ্যুৎ দিচ্ছে আপ সরকার। এবার ভাড়াটিয়ারাও সেই তালিকায় আসতে চলেছে!

অরবিন্দ কেজরিওয়াল বলেন, বিজেপি খোলাখুলিভাবে স্বীকার করেছে যে কেজরিওয়ালের অনেক কল্যাণমূলক প্রকল্প দিল্লিতে চলছে, যার সুবিধা বিজেপি সদস্যদের পরিবারও পাচ্ছে। আমরা রাজনীতি করতে জানি না, কাজ করতে জানি। আমরা এমন কাজ করি যে আমাদের বিরোধীরাও তার প্রশংসা করছে। কেজরিওয়ালই যদি সব কাজ করে দেবে, তাহলে কেন বিজেপিকে ভোট দেবে মানুষ?

দেখুন অন্য খবর: